## El Consell aprova la creació de dos centres d’Educació Infantil i Primària a Alacant i Orihuela

*** El CEIP Número 20 d’Orihuela i el Número 56 d’Alacant disposen de 450 llocs escolars respectivament, dels quals 150 són d’Infantil i 300 de Primària
* L’objectiu de la creació estos dos nous col·legis és atendre la creixent demanda de places escolars**

**València.**

El Ple del Consell ha aprovat dos decrets pels quals es creen el Col·legi d’Educació Infantil i Primària (CEIP) Número 56 d’Alacant i el CEIP Número 20 d’Orihuela, amb un total de 900 places per a escolaritzar l’alumnat en les millors condicions possibles, tenint en compte les dades de previsió per a cursos successius.

En concret, el CEIP Número 56 d’Alacant, situat en el carrer Polop núm. 15, està compost per 18 unitats (sis de segon cicle d’Infantil i 12 d’Educació Primària), amb una capacitat total de 450 places escolars, de les quals 150 en Infantil i 300 en Primària. En la ciutat d’Alacant s’ha produït una elevada escolarització des del curs 2022-2023 que ha provocat zones tensionades que requerixen la creació de nous espais per a donar resposta a esta.

D’altra banda, el CEIP Número 20 d’Orihuela, situat en el carrer Níspero núm. 8, sorgix del desglossament del CEIP Los Dolses i del CEIP Playas de Orihuela, centres que es trobaven saturats i que era necessari descongestionar a fi d’oferir unes instal·lacions dignes i de qualitat. Igual que el centre escolar d’Alacant, es compon de 18 unitats (sis de segon cicle d’Infantil i 12 d’Educació Primària), amb una capacitat total de 450 llocs escolars, dels quals 150 són d’Infantil i 300 de Primària.

Estos dos centres es creen amb l’objectiu de respondre a la creixent demanda de places escolars en estos municipis.

Fecha: 01/07/2025